Второ място за Данчо Борисов на ДП за ветерани | infoPleven - новини от Плевен
Начало / Последни новини / Второ място за Данчо Борисов на ДП за ветерани
Станимир Димов 17.10.2019 08:40
Данчо Борисов се класира на второ място на средна дистанция в държавното първенство по ориентиране за мъже над 35 години в Пампорово. Това беше и единственото призово класиране за плевенския СКО Север в този старт.
Битката във възрастовата група до 55 години бе изключително оспорвана и я разреши само една стотна от секундата. Борисов преодоля 2.6 км със 130 метра изкачване и 14 контролни точки за 30:53 минути. Само със стотна от секундата по-бърз от него беше Милен Маринов. Това се оказа достатъчно за първото място на оприентировача от Абритус /Разград/. Трети е Валери Петков от столичния Мургаш 77, който завърши на 78 секунди след победителя. Другите двама плевенчани, които участваха в състезанието се класираха извън първите 15. Любомир Трифонов е 16-и при мъжете до 40 години, а Пламен Райков – 18-и до 45 г.
Клуб по ориентиране "Север"	2019-10-17
Предишна Общински съвет – Плевен, се събира за последно заседание за този мандат
Следваща Хванаха плевенчанин с марихуана